
Autoritatea NaŢionalĂ de Reglementare În domeniul Energiei

	



COMUNICAT

privind tarifele reglementate de energie electrică, tarifele CPC, tarifele pentru serviciul de transport, tariful pentru serviciul de sistem și contribuţia pentru cogenerarea de înaltă eficienţă aplicate ȋncepând cu data de 01.07.2016
Comitetul de reglementare al Autorității  Naţionale de Reglementare în domeniul Energiei – ANRE, a aprobat, în şedinţa de miercuri, 22 iunie 2016:

- menținerea în semestrul II 2016 a tarifelor reglementate de energie electrică aprobate prin Ordinul președintelui ANRE nr. 176/2015;

- reducerea tarifelor CPC aplicate ȋn semestrul II 2016, ȋn medie cu cca. 2,5 % față de cele aplicate ȋn perioada aprilie – iunie 2016;

- reducerea cu 6,3 % a tarifului pentru serviciul de sistem aplicat ȋncepând cu 01.07.2016;
- reducerea tarifelor pentru serviciul de transport aplicate ȋncepând cu 01.07.2016, ȋn medie cu 10,8 %;
- reducerea contribuției pentru cogenerarea de ȋnaltă eficiență aplicată ȋn semestrul II 2016, cu 12,7 % față de semestrul I 2016. 

Pe baza acestor elemente și ținând cont de creșterea gradului de dereglementare ȋn semestrul II 2016 cu 10 % față de semestrul I 2016, ȋncepând cu 01.07.2016 prețul energiei electrice din facturile clienților casnici va scădea ȋn medie cu 2 %.
Direcţia comunicare, cooperare şi relaţia cu Parlamentul
Bucureşti, 23.06.2016

